RESOLUCIÓ DE LA UNIVERSITAT D'ALACANT PER LA QUAL ES CONVOCA EL PERSONAL ASPIRANT QUE ES RELACIONA EN L'ANNEX I EN AQUESTA RESOLUCIÓ, SELECCIONAT PEL SERVEI VALENCIÀ D'OCUPACIÓ I FORMACIÓ (LABORA), A LA PRESENTACIÓ DE LA DOCUMENTACIÓ REQUERIDA A L'OBJECTE DE LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT. REFERÈNCIA: BT-09/21.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/19953)
  + [Valencià](/va/acuerdo/19405)






Selector de idioma

Leer

* [Español](/es/acuerdo/19545)
* [Valencià](/va/acuerdo/19490)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT PER LA QUAL ES CONVOCA EL PERSONAL ASPIRANT QUE ES RELACIONA EN L'ANNEX I EN AQUESTA RESOLUCIÓ, SELECCIONAT PEL SERVEI VALENCIÀ D'OCUPACIÓ I FORMACIÓ (LABORA), A LA PRESENTACIÓ DE LA DOCUMENTACIÓ REQUERIDA A L'OBJECTE DE LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT. REFERÈNCIA: BT-09/21.
[Butlletí Oficial Universitat d'Alacant](/ca/Publicacion)
============================================================================================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT PER LA QUAL ES CONVOCA EL PERSONAL ASPIRANT QUE ES RELACIONA EN L'ANNEX I EN AQUESTA RESOLUCIÓ, SELECCIONAT PEL SERVEI VALENCIÀ D'OCUPACIÓ I FORMACIÓ (LABORA), A LA PRESENTACIÓ DE LA DOCUMENTACIÓ REQUERIDA A L'OBJECTE DE LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT. REFERÈNCIA: BT-09/21.

Data d'aprovació
:   09/12/2021

Data de publicació
:   10/12/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/19660)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/19422)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/19121)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT PER LA QUAL ES CONVOCA EL PERSONAL ASPIRANT QUE ES RELACIONA EN L'ANNEX I EN AQUESTA RESOLUCIÓ, SELECCIONAT PEL SERVEI VALENCIÀ D'OCUPACIÓ I FORMACIÓ (LABORA), A LA PRESENTACIÓ DE LA DOCUMENTACIÓ REQUERIDA A L'OBJECTE DE LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT. REFERÈNCIA: BT-09/21.
    &url=https://www.boua.ua.es/va/acuerdo/19001)

**Títol:** RESOLUCIÓ DE LA UNIVERSITAT D'ALACANT PER LA QUAL ES CONVOCA EL PERSONAL ASPIRANT QUE ES RELACIONA EN L'ANNEX I EN AQUESTA RESOLUCIÓ, SELECCIONAT PEL SERVEI VALENCIÀ D'OCUPACIÓ I FORMACIÓ (LABORA), A LA PRESENTACIÓ DE LA DOCUMENTACIÓ REQUERIDA A L'OBJECTE DE LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT. REFERÈNCIA: BT-09/21.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 9 de desembre de 2021

REFERÈNCIA: BT-09/21

RESOLUCIÓ DE LA UNIVERSITAT D'ALACANT PER LA QUAL ES CONVOCA EL PERSONAL ASPIRANT QUE ES RELACIONA EN L'ANNEX I EN AQUESTA RESOLUCIÓ, SELECCIONAT PEL SERVEI VALENCIÀ D'OCUPACIÓ I FORMACIÓ (LABORA), A LA PRESENTACIÓ DE LA DOCUMENTACIÓ REQUERIDA A L'OBJECTE DE LA CREACIÓ, AMB CARÀCTER URGENT, D'UNA BORSA DE TREBALL DE L'ESCALA D'OFICIALS ESPECIALISTES DE LA UNIVERSITAT D'ALACANT

La Universitat d'Alacant, d'acord amb el que estableix l'art 34.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 24.01.2017), en la Instrucció de Secretaria General i de la Gerència per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció per a l'accés a les escales funcionarials del personal d'administració i serveis, i altra normativa general d'aplicació, ordena borsa de treball de l'escala d'oficials especialistes de la Universitat d'Alacant, grup C, subgrup C1, per a cobrir, mitjançant nomenament com a personal funcionari interí o nomenament provisional per millora d'ocupació, llocs de treball de l'itinerari professional d'administració especial manteniment i oficis.

1a. Lloc de treball: Especialista tècnic/a C1 19 30

De conformitat amb el que preveu l'acord de Consell de Govern de la Universitat d'Alacant de 17 de desembre de 2013, pel qual s'aprova el II Pla d'igualtat d'oportunitats entre dones i homes de la Universitat d'Alacant i amb l'article 61.2.f de la Llei 4/2021, de 16 d'abril, de la Generalitat, de la funció pública valenciana, es fa constar que la distribució percentual en l'escala d'oficiales especialistes, itinerari professional d'administració especial manteniment i oficis és del 100% homes i, per tant, hi ha infrarepresentació de dones.

2a. Requisits de les persones aspirants. El compliment dels requisits relacionats a continuació haurà d'estar referit sempre a la data d'expiració del termini fixat per a la presentació d'instàncies i ser mantingut fins a la data de formalització del nomenament:

- Formar part de la relació de persones que han sigut seleccionades per LABORA i que consta en l'annex I.

- Estar en possessió o haver abonat els drets per a l'expedició del títol de batxiller, tècnic o tècnica o equivalent. En el cas de titulacions obtingudes a l'estranger, s'haurà d'estar en possessió de la credencial que n'acredite l'homologació o equivalència.

- Tenir la nacionalitat espanyola o trobar-se en alguna de les situacions recollides en l'art. 57.1, 57.2 o 57.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic (BOE de 31 d'octubre).

- Tenir un coneixement adequat de qualsevol de les llengües oficials de la Comunitat Valenciana per a l'acompliment del lloc de treball.

- Tenir complits 16 anys i no excedir de l'edat màxima de jubilació forçosa.

- Tenir les capacitats i aptituds físiques i psíquiques que siguen necessàries per a l'acompliment de les corresponents funcions o tasques, per a la qual cosa, amb caràcter previ al nomenament com a funcionari/ària interí/na, s'haurà d'aportar certificat mèdic que acredite tenir aquestes capacitats i aptituds. A aquest efecte els reconeixements es podran realitzar a través dels serveis mèdics que hi ha en el Servei de Prevenció de la Universitat d'Alacant.

- No haver sigut separat, o haver revocat el nomenament com a personal funcionari interí, amb caràcter ferm mitjançant procediment disciplinari de cap administració pública, universitat pública o òrgan constitucional o estatutari, ni estar inhabilitat penalment per a l'exercici de funcions públiques. Quan es tracte de persones nacionals d'altres estats, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca en els mateixos termes en el seu estat l'accés a l'ocupació pública.

3a. Objecte/funcions

- Desenvolupament del treball en un taller mecanitzat.

- Tornejat de superfícies de diferents tipus: cilíndriques, còniques, rosques amb màquines tradicionals, utilització de la fresadora, torn, fregadora, soldadura TIG, etc.., complint amb els estàndards de seguretat i qualitat, a més dels terminis de temps establits.

- Posada a punt i manteniment de primer nivell en màquines i equips de mecanitzat, d'acord amb la fitxa de manteniment.

- Resolució d'incidències relatives a la seua activitat, identificant les causes que les provoquen i prenent decisions de manera responsable.

- Aplicació de procediments de qualitat, prevenció de riscos laborals i mediambientals, d'acord amb el que s'estableix en els processos de mecanitzat.

4ª Perfil: Es valorarà amb els criteris establits en el barem que es relaciona en l'annex II:

- Experiència i formació relacionada amb les funcions del lloc de treball descrites en la base 3a.

- Titulació acadèmica oficial: Es valoraran els títols de Tècnic i Tècnic Superior de la família professional de Fabricació Mecànica.

5a. Sistema de selecció:

a) Prova: Es realitzarà una prova pràctica eliminatòria a desenvolupar en les instal·lacions del Taller Mecànic dels Serveis Tècnics d'Investigació, que consistirà en la realització de 3 supòsits pràctics. La puntuació total de la prova serà de 3 punts, a raó d'1 punt per cadascun dels supòsits pràctics. Per a passar a la fase b) baremació de mèrits i poder formar part de la bossa, serà necessari obtenir almenys 2 punts.

La convocatòria a la prova es realitzarà amb una antelació mínima de 5 dies hàbils a la seua realització.

En el cas que algun aspirant es trobe en alguna de les situacions derivades de la COVID-19, descrites en [l'Acord de taula negociadora](https://ssyf.ua.es/va/seleccionpas/documentos/normativa/acorde-mesa-negociadora-convocatoria-segona-prova.pdf) de 28 d'octubre de 2020, haurà de comunicar-ho en el temps i la forma prevista en aquest acord a l'efecte de que la Comissió adopte la decisió que considere oportuna. La justificació acreditativa de la situació en què es trobe l'aspirant, si no es pot presentar juntament amb l'escrit de comunicació, s'haurà de realitzar en els 5 dies hàbils següents.

b) Baremació de mèrits. La comissió encarregada de resoldre (composta segons es detalla en la base 10a) valorarà els currículums del personal aspirant que haja superat la prova contemplada en l'apartat anterior, d'acord amb el barem que figura en l'annex II. Només podran ser considerats aquells mèrits obtinguts fins a la data en la qual finalitze el termini de presentació d'instàncies establit a continuació.

Les persones interessades tindran la possibilitat de presentar reclamacions contra els resultats provisionals de les dues fases del sistema de selecció, dins el termini que a aquest efecte s'establisca en la resolució per la qual es publiquen aquests resultats, accedint al seu expedient en Administració electrònica, tal i conforme s'indica en l'apartat de reclamacions de la `Guia per al tràmit sol·licitud de borses de treball PAS'. Vistes les reclamacions o transcorregut aquest termini sense haver presentat cap, es publicaran els resultats definitius.

6a. Confecció de la borsa. Es compondrà seguint l'ordre descendent de la puntuació total obtinguda per cada candidata o candidat en les dues fases, sempre que s'haguera aconseguit el mínim descrit en la prova.

Els casos d'empat que es produïsquen es dirimiran de la manera següent:

1r Els empats es resoldran en favor de les persones amb diversitat funcional. Si l'empat es produeix entre aquestes persones, es resoldrà a favor de qui tinga acreditat un major percentatge de discapacitat, atenent el que disposa l'article 18.6 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.

2n Si continua l'empat, l'ordre s'establirà segons la major puntuació obtinguda per cada aspirant en la prova.

3r Si es manté l'empat, s'atendrà la major puntuació en l'apartat experiència del barem.

4è En cas de persistir l'empat, si aquest fora entre persones de diferent sexe, es dirimirà a favor del sexe que estiga infrarepresentat atenent les instruccions per a resoldre empats en processos selectius aprovades en Consell de Govern de 26 d'octubre de 2016 (BOUA de 28 d'octubre).

5è En el cas que l'empat fora entre persones del mateix sexe, aquest es dirimirà per ordre alfabètic del primer cognom de les persones aspirants empatades, i s'iniciarà l'esmentat ordre per la lletra determinada en la Resolució dictada per la Conselleria que tinga atribuïda la competència en matèria de funció pública mitjançant la qual es determine l'ordre d'intervenció de les persones aspirants a totes les proves selectives que es realitzen durant l'any.

7a. Presentació d'instàncies. Les  persones seleccionades que apareixen en l'annex I i que desitgen formar part d'aquesta borsa de treball hauran de presentar en el termini de 10 dies hàbils comptador a partir de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA) la corresponent sol·licitud que es formalitzarà a través de la seu electrònica: <https://seuelectronica.ua.es/> o en la següent adreça: <https://cvnet.cpd.ua.es/eadmua/Tramites/index?>. Per a fer-ho, caldrà seleccionar el tràmit establit: Sol·licitud de borses de treball PAS.

En aquesta mateixa aplicació haurà d'adjuntar-se la documentació que s'indica en aquesta mateixa base escanejada en format JPG, JPEG, PDF, DOC o DOCX. Es recomana una resolució de 200 ppp i escaneig en blanc i negre. La grandària màxima de tota la documentació que s'ha d'adjuntar no podrà superar els 100 Mb.

Els mitjans electrònics que s'empraran en la tramitació de les sol·licituds seran els determinats en la seu electrònica. En la Guia per al tràmit sol·licitud de borses de treball PAS', que es troba disponible en la següent pàgina web del Servei de Selecció i Formació, <https://ssyf.ua.es/es/seleccionpas/bolsas-trabajo/actual/>, pot consultar-se tota la informació relativa al procés de presentació de sol·licituds.

S'haurà de presentar la següent documentació digitalitzada, que s'haurà d'adjuntar a la sol·licitud i annexar-la en l'apartat Documents adjunts, segons indica el punt 5 de la Guia per al tràmit sol·licitud de borses de treball PAS:

- DNI. Les persones aspirants que no tinguen la nacionalitat espanyola hauran d'adjuntar el document que acredite la seua identitat, edat i nacionalitat i, si escau, els documents que acrediten el vincle de parentiu i el fet de viure a expenses o estar a càrrec de la persona nacional d'un altre estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació de dret del cònjuge i, si escau, del fet que l'aspirant viu a les seues expenses o està al seu càrrec. La documentació requerida en aquest punt haurà de ser adjuntada en l'apartat DNI o Altre document identificatiu.

- Els qui hagen fet valdre la condició de discapacitat a l'efecte del desempat, hauran de presentar certificació de la Conselleria d'Igualtat i Polítiques Inclusives o òrgan competent d'altres administracions públiques que acredite aquesta condició en grau igual o superior al 33%, com també informe de capacitat per a exercir les tasques i funcions corresponents a l'escala.

- Títol acadèmic que es requereix per a poder participar en la convocatòria (base 2a) o titulació superior a la requerida, o resguard d'haver abonat els drets per a l'expedició, que haurà de ser adjuntat en l'apartat Titulació.

- [Model de Currículum](https://ssyf.ua.es/es/seleccionpas/documentos/impresos/modelo-curriculum-bolsas.doc) de la Universitat d'Alacant per a les convocatòries de borses de treball, disponible en la següent adreça de la pàgina web de la Universitat: [https://ssyf.ua.es/va/seleccionpas /impresos.html,](https://ssyf.ua.es/va/seleccionpas/impresos.html) o qualsevol altre, que haurà de ser adjuntat en l'apartat `Model currículum', acompanyat de la documentació acreditativa de tots els mèrits que s'hi al·leguen amb les especificacions que s'indiquen en la base 8ª.

La comissió no valorarà aquells mèrits aportats una vegada finalitzat el termini establit en la base 9a per a la presentació d'esmenes a la relació provisional d'aspirants admesos i exclosos.

En qualsevol moment del procés és podrà sol·licitar al personal aspirant la presentació dels originals dels documents presentats i, si escau, la traducció per intèrpret jurat d'aquests.

8ª Documentació justificativa de tot allò que s'ha exposat en el currículum:

Els mèrits s'al·legaran i provaran documentalment segons es detalla:

8.1. Titulació: Títol de Tècnic o Tècnic Superior oficial o equivalent. S'adjuntarà en l'apartat "Titulació".

8.2. Experiència:

8.2. a) En una administració pública o universitat pública: Certificat - full de servei que continga tant el lloc i subgrup de titulació de la categoria/escala/cos en la qual s'han prestat els serveis, com la classe de personal empleat públic (Personal funcionari de carrera, personal funcionari interí, personal laboral o personal eventual).

En cap cas es valorarà l'experiència professional com a personal eventual, tal com s'estableix en l'article 19.6 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.

8.2. b) En el sector privat: Informe de Vida Laboral expedit per la Tresoreria General de la Seguretat Social i contractes de treball.

En tots dos casos, quan de les dades contingudes en el certificat-full de servei o contracte de treball, no es desprenga la relació amb l'objecte i perfil de la convocatòria, es complementarà amb un certificat de l'empresa on consten les funcions desenvolupades.

En el cas de les persones treballadores per compte propi o autònomes s'haurà d'aportar Informe de Vida Laboral expedit per la Tresoreria General de la Seguretat Social i certificat de l'empresa o empreses amb les quals haja col·laborat on s'acredite l'obra o el servei realitzat o l'alta en l'IAE on conste on conste identificada l'activitat. La documentació requerida en aquest punt haurà de ser adjuntada en l'apartat "Experiència".

8.3. Formació: Certificació de cursos de formació d'organismes oficials, en la qual consten a més del títol del curs o cursos, el seu programa, la duració en hores i la data de realització. La documentació requerida en aquest punt haurà de ser adjuntada en l'apartat "Cursos".

9ª. Relació d'aspirants admesos i exclosos: Finalitzat el termini de presentació de sol·licituds de participació, es publicarà la relació provisional d'aspirants admesos i exclosos. A partir de l'endemà de publicar-se les persones interessades tindran un termini de 5 dies hàbils per a la presentació de possibles esmenes que hagen motivat la seua exclusió, accedint al seu expedient en administració electrònica, tal i conforme s'indica en l'apartat d'esmena de la `Guia per al tràmit sol·licitud de borses de treball PAS'. Transcorregut aquest es publicarà la relació definitiva d'aspirants admesos i exclosos.

En cap cas serà corregible la no presentació de la sol·licitud de participació en el termini establit en la base 7a.

10a. Comissió de selecció. La comissió encarregada de resoldre la convocatòria estarà composta per 9 membres i els seus suplents: presidenta o president i 8 vocals, un dels quals actuarà com a secretària o secretari. La seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

11a. Informació i notificacions a les persones aspirants. D'acord amb el que preveu l'article 45.1b de la Llei 39/2015, d'1 d'octubre, les publicacions detallades en aquestes bases, com també la informació d'altres actes que es deriven d'aquesta convocatòria i que requerisquen publicació, incloent-hi els recursos en via administrativa, es realitzaran en seu electrònica, en l'apartat Altres documents generals de l'expedient de l'aspirant associat a aquesta convocatòria, i podran ser consultats, a títol informatiu, en la direcció de la pàgina web del Servei de Selecció i Formació següent:

<https://ssyf.ua.es/es/seleccionpas/bolsas-trabajo/actual/> que substitueix la notificació a les persones interessades i té els mateixos efectes. En aquesta mateixa pàgina es troba la resta d'informació general referent a la convocatòria, l'annex I i l'accés a tota la normativa i legislació esmentada.

En el cas d'haver de realitzar alguna notificació individual es realitzarà a través del sistema de notificació electrònica de la UA.

12a. Protecció de dades de caràcter personal. Les dades de caràcter personal que consten en la sol·licitud seran tractades per la Universitat d'Alacant com a responsable i incorporades a l'activitat de tractament 160 - Gestió de processos selectius i provisió de llocs de treball. La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada.

En el marc dels tractaments esmentats, les dades no seran cedides a tercers, excepte obligació legal.

Pot exercitar els seus drets d'accés, rectificació, supressió i portabilitat de les seues dades, de limitació i oposició al seu tractament, com també a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant o bé a través de la seu electrònica ([https://se uelectronica.ua.es](https://seuelectronica.ua.es)).

13a. Recursos. Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions de la Comissió de Valoració podrà interposar-se un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

La interposició dels recursos de reposició o d'alçada haurà de realitzar-se a través de l'expedient  del personal aspirant en l'administració electrònica, tal com s'indica en l'apartat de recursos de la Guia per al tràmit sol·licitud de borses de treball PAS.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

La rectora,

PD El gerent (Resolució de 15 de gener de 2021)

Francesc Vañó Beneyto

ANNEX I

RELACIÓ DE PERSONAL CANDIDAT SELECCIONAT PER LABORA

|  |  |
| --- | --- |
| DNI | COGNOMS I NOM |
| \*\*\*6764\*\* | Álvarez Collado, David |
| \*\*\*7617\*\* | Galdona Menéndez, Gaizka |
| \*\*\*0827\*\* | Gázquez Martínez, Pedro |
| \*\*\*4365\*\* | Ladrón De Guevara Font, Francisco José |
| \*\*\*7730\*\* | Molero Bailo, Ignacio |
| \*\*\*6253\*\* | Sánchez Vázquez, Marco Antonio |

ANNEX II

BAREM

- Titulació acadèmica específica. Fins a un màxim de 0,5 punts, a raó de:

· 0,25 punts per estar en possessió del Títol de Tècnic de la família professional de Fabricació Mecànica.

· 0,50 punts per estar en possessió del Títol de Tècnic Superior de la família professional de Fabricació Mecànica.

- Experiència professional relacionada amb les funcions a exercir: Fins a un màxim de 1,5 punts, a raó de 0,1 punts per any complet treballat, puntuant-se proporcionalment els períodes inferiors a l'any.

- Formació rebuda/impartida relacionada amb les funcions a exercir: Fins a un màxim de 0,5 punts, a raó de 0,1 punts per cada 10 hores de formació puntuant-se proporcionalment les duracions inferiors.





[Carretera Sant Vicent del Raspeig s/n  
03221 Sant Vicent del Raspeig - Alacant  
 Tel. 01 247 5269 - Fax 34 322 4158](https://www.google.es/maps/@70.271868,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12504&trk=tyah&trkInfo=tarId%8N7181219794107%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)